รัฐบาลไทย-ข่าวทำเนียบรัฐบาล-รอง นรม. พล.อ.อ.ประจินฯ เป็นประธานในพิธีเปิดงาน “คลองผดุงสุขใจ คมนาคม เชื่อมไทย เชื่อมโลก” 5-25 ต.ค. 59 ณ ตลาดคลองผดุงกรุงเกษม ข้างทำเนียบรัฐบาล
วันอังคารที่ 1 พฤศจิกายน 2559
รอง นรม. พล.อ.อ.ประจินฯ เป็นประธานในพิธีเปิดงาน “คลองผดุงสุขใจ คมนาคม เชื่อมไทย เชื่อมโลก” 5-25 ต.ค. 59 ณ ตลาดคลองผดุงกรุงเกษม ข้างทําเนียบรัฐบาล
รอง นรม. พล.อ.อ.ประจินฯ เป็นประธานในพิธีเปิดงาน “คลองผดุงสุขใจ คมนาคม เชื่อมไทย เชื่อมโลก” 5-25 ต.ค. 59 ณ ตลาดคลองผดุงกรุงเกษม ข้างทําเนียบรัฐบาล
วันนี้ (6 ตุลาคม 2559) เวลา 15.00 น. ณ เวทีกลางตลาดคลองผดุงกรุงเกษม ข้างทําเนียบรัฐบาล พล.อ.อ.ประจิน จั่นตอง รองนายกรัฐมนตรี เป็นประธานในพิธีเปิดงาน “คลองผดุงสุขใจ คมนาคม เชื่อมไทย เชื่อมโลก” จัดโดยกระทรวงคมนาคมด้วยความร่วมมือของสํานักเลขาธิการนายกรัฐมนตรี ระหว่างวันที่ 5 - 25 ตุลาคม 2559 เวลา 10.00 - 19.00 น. ณ ตลาดคลองผดุงกรุงเกษม ข้างทําเนียบรัฐบาล
โอกาสนี้ นายอาคม เติมพิทยาไพสิฐ รัฐมนตรีว่าการกระทรวงคมนาคม ได้กล่าวรายงานถึงวัตถุประสงค์ของการจัดงานว่า การจัดงานดังกล่าวเป็นไปตามนโยบายของ พลเอก ประยุทธ์ จันทร์โอชา นายกรัฐมนตรี เพื่อเปิดโอกาสให้ประชาชนได้พบปะผู้ประกอบการรายย่อยโดยตรงในการชม ชิม ช้อป ผลิตภัณฑ์ของผู้ประกอบการรายย่อยที่คัดสรรมาจากทุกภูมิภาคมาจําหน่ายในราคาย่อมเยา โดยภายในงานแบ่งออกเป็น 4 ส่วน ประกอบด้วย
1. การจําหน่ายสินค้าจากชุมชนและอาหารชวนชิม จํานวน 89 ร้าน แบ่งเป็น สินค้าชุมชน 51 ร้าน อาทิ พระพุทธรูป/เครื่องประดับที่ทําจากนิล จักรยาน ระบบนําทางสําหรับรถยนต์ ระบบนําทางสําหรับโทรศัพท์มือถือ ระบบจัดการการขนส่ง ลูกประคบสมุนไพร เป็นต้น และอาหารชวนชิม 38 ร้าน อาทิ ร้าน Puff & Pie ปลาสลิดบางบ่อ ไก่ย่างบางตาล ข้าวแกงกระทงหนองปลาดุก เนื้อย่างโคขุน เป็นต้น
2. การให้บริการและจําหน่ายบัตรโดยสารของหน่วยงานในสังกัดกระทรวงฯ ในราคาพิเศษ อาทิ การบริการเกี่ยวกับใบอนุญาตขับรถ จําหน่ายบัตรโดยสารและบริการ “ส่งของ จองตั๋ว ทัวร์เหมา” บัตรโดยสารรถโดยสารสาธารณะรายเดือน บัตรท่องเที่ยวไหว้พระ 9 วัด บัตรเรือท่องเที่ยวและที่พักพร้อมบัตรโดยสารและแพ็กเกจที่พัก บัตร Easy Pass บัตรโดยสารเครื่องบินสายการบินไทยสมายล์ นกแอร์ ไทยไลอ้อนแอร์ บางกอกแอร์เวย์ กานต์แอร์ และไทยแอร์เอเชีย
3. การจัดแสดงนิทรรศการ แบ่งออกเป็น 3 ส่วน ได้แก่ ด้านความปลอดภัยในการเดินทางและการคมนาคมขนส่ง นวัตกรรมและเทคโนโลยีด้านคมนาคมขนส่ง และโครงการสําคัญของกระทรวงฯ อีกหลายโครงการ
4. การจัดกิจกรรมต่าง ๆ ได้แก่ กิจกรรมบนเวทีกลาง อาทิ การแสดงศิลปวัฒนธรรมไทย ดนตรี การเล่นเกมส์ แจกของรางวัล เป็นต้น และกิจกรรมอื่น ๆ อาทิ การวาดภาพบนถุงผ้า การระบายสีบนกระปุกออมสิน และให้ประชาชนนํากลับบ้านฟรี
จากนั้น รองนายกรัฐมนตรีได้กล่าวเปิดงานว่า การจัดงาน “คลองผดุงสุขใจ คมนาคม เชื่อมไทย เชื่อมโลก” ในครั้งนี้ เป็นไปตามนโยบาย นายกรัฐมนตรี ที่ต้องการลดความเหลื่อมล้ํา สร้างรายได้ ตลอดจนช่วยกระตุ้นเศรษฐกิจของชาติให้มั่นคง และยั่งยืน ซึ่งการจัดงานในครั้งนี้ต้องขอบคุณกระทรวงคมนาคมและหน่วยงานต่าง ๆ ที่ได้นําสินค้าและอาหารชวนชิมจากทุกภูมิภาคมาร่วมจัดแสดง และจําหน่ายในราคาย่อมเยา
อนึ่ง การจัดงานดังกล่าว กระทรวงคมนาคมได้จัดกิจกรรมส่งเสริมการขายสําหรับประชาชนที่มา ชม ชิม ช้อป ในงานฯ รวมยอดซื้อ 500 บาท สามารถนํามาแลกเปลี่ยนเป็นคูปองชิงรางวัลและนํามาจับฉลากชิงรางวัลเป็นประจําทุกวันอังคารของแต่ละสัปดาห์ พร้อมมีโอกาสชิงรางวัลใหญ่ใน วันที่ 25 ตุลาคม 2559 เวลา 18.00 น. โดยมีรางวัลทั้งหมดมากกว่า 1,000 รางวัล ขณะเดียวกัน ประชาชนที่มาร่วมงานฯ สามารถนั่งรถประจําทางโดยสารฟรีได้ 2 สาย ได้แก่ สนามหลวง - ตลาดคลองผดุงฯ ตั้งแต่เวลา 09.30 - 19.00 น. รวมทั้งมีบริการเรือในคลองผดุงฯ ด้วยจากหัวลําโพง – เทเวศร์ โดยตลาดคลองผดุงฯ ข้างทําเนียบรัฐบาล ทั้งขาไป - ขากลับ ฟรีทุกวัน
*****************************
กลุ่มประชาสัมพันธ์และเผยแพร่ สํานักโฆษก
อภิวัฒน์ / รายงาน
ดวงใจ / ตรวจ